Sisinātājķauķi

Sisinātājķauķi, sisinātājķauķu ģints (Locustella) ir viena no sisinātājķauķu dzimtas (Locustellidae) ģintīm, kas apvieno 20 maza auguma putnu sugas.World Bird List: Grassbirds, Donacobius, Malagasy warblers, cisticolas, allies, 2018 Sisinātājķauķi ir Vecās pasaules putnu sugas, kas sastopamas Eiropā, Āzijā, Indonēziju ieskaitot, un Āfrikā.

Ģints zinātniskais nosaukums atvasināts no latīņu valodas un latviski nozīmē "sienāzis" (locusta), atspoguļojot ģints sugu dziesmu līdzību ar sienāža sisināšanu. "Grasshopper". Oxford English Dictionary (3rd ed.). Oxford University Press. September 2005.

 Latvijā 
Latvijā sastopamas 4 sisinātājķauķu ģints sugas: kārklu ķauķis (Locustella naevia), lāsainais ķauķis (Locustella lanceolata), Seivi ķauķis (Locustella luscinioides) un upes ķauķis (Locustella fluviatilis).Latvijas Daba: Mušķērāju dzimta No tām Latvijā samērā parasti un izplatīti ligzdotāji ir trīs sugas,Putni LV: Seivi ķauķis Locustella luscinioides bet lāsainais ķauķis novērots tikai vienu reizi.Putni LV: Lāsainais ķauķis Locustella lanceolata

 Kopīgās īpašības 
Sisinātājķauķu ģints putni ir nelieli, bet ar noapaļotu asti un garām zemastes spalvām. Apspalvojums neuzkrītošs, pelēkbrūns vai brūns. Daļai sugu ir tumšas svītras vai raibumi uz spārniem, muguras un sāniem, bet daļa sugu ir bez raibumiem.

Galvenokārt uzturas atklātos zālājos, krūmājos vai purvos. Barojas ar kukaiņiem. Sugas, kas ligzdo mērenās joslas reģionos, ir izteikti gājputni. Sisinātājķauķi ir ļoti uzmanīgi, kā arī to apspalvojums ir īpaši maskējošs, tādēļ tos ir ļoti grūti pamanīt un novērot dabā. Par putnu klātbūtni visbiežāk liecina tikai to dziedāšana, kas atgādina kukaiņa sisināšanu.

 Sistemātika 
Sisinātājķauķu ģints (Locustella)
Bambusu ķauķis (Locustella alfredi)
Borneo ķauķis (Locustella accentor)
Brūnais ķauķis (Locustella luteoventris)
Brūnmuguras ķauķis (Locustella castanea)
Dalatas ķauķis (Locustella idonea)
Dāvida ķauķis (Locustella davidi)
Filipīnu ķauķis (Locustella seebohmi)
Garastes ķauķis (Locustella caudata)
Himalaju ķauķis (Locustella kashmirensis)
Javas ķauķis (Locustella montis)
Kašmīras ķauķis (Locustella major)
Kārklu ķauķis (Locustella naevia)
Ķīnas ķauķis (Locustella tacsanowskia)
Lāsainais ķauķis (Locustella lanceolata)
Punktainais ķauķis (Locustella thoracica)
Rudais ķauķis (Locustella mandelli)
Seivi ķauķis (Locustella luscinioides)
Sičuaņas ķauķis (Locustella chengi)
Taivānas ķauķis (Locustella alishanensis)
Upes ķauķis (Locustella fluviatilis)

 Atsauces 

 Ārējās saites 
Putni dabā
iNaturalist: Grasshopper-Warblers and Allies Genus Locustella
Identification for Ringers


Kategorija:Sisinātājķauķu dzimta